O‘zbekiston Respublikasi Prezidenti Shavkat Mirziyoyev 14 aprelda joylarda amalga oshirilayotgan bunyodkorlik va obodonlashtirish ishlari, ijtimoiy-iqtisodiy islohotlarning borishi bilan yaqindan tanishish, xalq bilan muloqot qilish maqsadida 14 aprel kuni Samarqand viloyatiga tashrif buyurdi.    Davlat rahbari kuzgi-qishki mavsumda kartoshka taqchilligiga barham beradigan loyiha bilan tanishdi. "Viloyatda “Sharq” konserni taklifiga binoan kartoshka ishlab chiqarish Ilmiy markazi tashkil etiladi. Uning har bir viloyatda Fanlar akademiyasi, “Sharq” konserni hamda agronomlardan iborat bo‘limlari va laboratoriyalari faoliyatini ham yo‘lga qo‘yish kerak. Bu kichik masala emas. Bu nondir. Dunyoda inqiroz ketayapti. Kafolatlangan byudjyet negizida mana shu narsa yotadi. Bu innovatsiyadir", – degan davlat rahbari.